Կոնկրետ այս փուլում Ծառուկյանի միջոցով Կարեն Կարապետյանին թույլ չի տրվում շատ ոգեւորվել իր 80 տոկոս վարկանիշով: ՀՀԿ-ի քարոզարշավի խորհրդանիշ, «Հարվըրդ» ավարտած գործող վարչապետը, որը ամեն օր գերազանցելով ինքն իրեն ելույթ է ունենում այս կամ այն մարզում, տեսահոլովակներում է նկարահանվում, տարբեր պոզաներով ֆոտոսեսիաների է մասնակցում, փաստորեն, պարտվում է Գագիկ Ծառուկյանին: Նա չի կարողանում ՀՀԿ-ի համար ավելի շատ աջակցություն ապահովել, քան Ծառուկյանն ապահովում է իր անունով դաշինքի համար: Կարող են լինել իհարկե հիմնավորումներ, թե ՀՀԿ-ն է չափազանց վարկաբեկված, եւ ոչ թե Կարեն Կարապետյանի մեջ է խնդիրը, բայց դրանք արդեն խոսակցություններ են, իսկ հեռուստատեսությամբ հրապարակվող թվերը`փաստեր: